PROJEKTS

|  |  |
| --- | --- |
| 21.12.2017. | Nr.15/6 |

**GROZĪJUMI NOLIKUMĀ “JELGAVAS PILSĒTAS DOMES DEPUTĀTU UN PAŠVALDĪBAS DARBINIEKU ATLĪDZĪBAS KĀRTĪBA”**

 ( ziņo I.Škutāne)

 **Atklāti balsojot: PAR – 14** (A.Eihvalds, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

Saskaņā ar Valsts un pašvaldību institūciju amatpersonu un darbinieku atlīdzības likumu, Ministru kabineta 21.06.2010. noteikumiem Nr.565 „Noteikumi par valsts un pašvaldību institūciju amatpersonu un darbinieku sociālajām garantijām”, Jelgavas pilsētas pašvaldības 2017.gada 26.oktobra saistošo noteikumu Nr.17-21 “Jelgavas pilsētas pašvaldības nolikums” 1. un 22.punktu,

**JELGAVAS PILSĒTAS DOME NOLEMJ:**

 Izdarīt Jelgavas pilsētas domes 2011.gada 22.decembra lēmuma Nr.15/15 “Nolikuma “Jelgavas pilsētas domes deputātu un pašvaldības darbinieku atlīdzības kārtība” jaunās redakcijas apstiprināšana” pielikumā “Jelgavas pilsētas domes deputātu un pašvaldības darbinieku atlīdzības kārtība” šādus grozījumus:

1. Izteikt 1.1.punktu šādā redakcijā:

“1.1. Nolikums nosaka kārtību, kādā nosakāma atlīdzība Jelgavas pilsētas domes (turpmāk – dome) deputātiem, domes priekšsēdētājam, priekšsēdētāja vietniekiem, Jelgavas pilsētas pašvaldības (turpmāk – pašvaldība) izpilddirektoram, pašvaldības administrācijas, kā arī pašvaldības iestāžu (turpmāk – iestādes) darbiniekiem (turpmāk – darbinieki). Attiecībā uz pedagogiem pašvaldības izglītības iestādēs ir piemērojami tikai nolikuma 6.1.2. un 6.1.3. punkts.”

1. Izteikt 1.4.punktu šādā redakcijā:

“1.4. Rīkojumu par šajā nolikumā noteikto vispārējo un speciālo piemaksu, prēmiju, naudas balvu, sociālo garantiju un atvaļinājumu piešķiršanu, par kvalifikācijas paaugstināšanas nepieciešamību un ar papildu atlīdzību saistītajiem pasākumiem izdod:

1.4.1. domes priekšsēdētājam - domes priekšsēdētāja vietnieks;

1.4.2. domes priekšsēdētāja vietniekam – domes priekšsēdētājs;

1.4.3. pašvaldības izpilddirektoram (turpmāk – izpilddirektors) – domes priekšsēdētājs;

1.4.4. iestādes vadītājam – izpilddirektors vai domes priekšsēdētājs (tiešās pakļautības iestādes vadītājam);

1.4.5. pašvaldības administrācijas darbiniekam – izpilddirektors;

1.4.6. iestādes darbiniekam – iestādes vadītājs.”

1. Izteikt 1.5.punktu šādā redakcijā:

“1.5. Prēmijas un naudas balvas piešķiršanu pašvaldībā un tās maksimālo apmēru nosaka ar domes priekšsēdētāja rīkojumu izveidotā Jelgavas pilsētas pašvaldības amatpersonu (darbinieku) prēmēšanas un naudas balvas piešķiršanas darba grupa.”

1. Svītrot 6.1.2.apakšpunkta otro teikumu.
2. Izteikt 7.5.1.apakšpunktu šādā redakcijā:

“7.5.1. komandējuma apdrošināšanas un transporta izdevumus;”.

1. Aizstāt 8.6.punktā vārdus “sakarā ar personīgu ieguldījumu vai iestādei svarīgu notikumu (sasniegumu)” ar vārdiem “sakarā ar amatpersonai (darbiniekam) vai iestādei svarīgu sasniegumu vai notikumu”.
2. Aizstāt 8.7.punktā vārdus un skaitli “bērns invalīds līdz 18 gadu vecumam” ar vārdiem un skaitli “persona līdz 18 gadu vecumam ar invaliditāti”.
3. Papildināt noteikumus ar 9.2.1punktu šādā redakcijā:

“9.2.1 7.6.punktā un 7.7.3.apakšpunktā noteikto piemaksu un kompensāciju izmaksāšanas kārtību nosaka domes priekšsēdētājs.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2017.gada 21.decembrī